en da en da da da ro da da da sv da da en sv da en nb nl en da da da fi en fi da da en nb fr da da en
Paraske, Larin - Nordic Women's Literature
Larin Paraske er den bedst kendte af de finsk-karelske sangere. Hun var af ingrisk afstamning, og hendes far var livegen smed hos en godsejer i en landsby i nærheden af Skt. Petersborg og den daværende finske grænse. Hun blev forældreløs som 17-årig, men frigivet fra livegenskab ved at gifte sig med en gammel bonde af finsk afstamning. Hun emigrerede til Finland, hvor hun skaffede sig ekstra indtægter ved at passe forældreløse børn fra Skt. Petersborg. Selv blev hun mor til ni, hvoraf kun tre nåede voksenalderen, og enke 54 år gammel.
Gennem landsbypræsten Adolf Neovius fra hendes hjemsogn Sakkola blev hun berømt, da han i 1887 begyndte at optegne hendes sange. Hun kom i kontakt med Finlands kulturelite, mænd som Jean Sibelius og maleren Albert Edelfelt, der i hende så den ur-finske kvinde, en skikkelse fra de finske nationalkvad Kalevala og Kanteletar. Mere end 10.000 vers af Larin Paraske er bevaret. Hendes sange beskriver almuekvindens livscyklus, især hendes sange om ægteskab og ægtemænd er karakterfulde og levende.
Näin lauloi Larin Paraske: Toimittannt Senni Timonen. Suomalaisen Kirjallisuuden Seura, 1980
Senni Timonen: "Thick corpus and a singer's poetics" in: Thick corpus, organic variation and textuality in oral tradition, 2000
A.O. Väisänen: "Larin Paraske" i: Nordens kalender, 1939
Litteratur om/af forfatteren i fennica.linneanet.fi
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.